CELEX: 32011L0073
Language: el
Date: 2011-07-29 00:00:00
Title: Οδηγία 2011/73/ΕΕ της Επιτροπής, της 29ης Ιουλίου 2011 , για την τροποποίηση, με σκοπό την προσαρμογή στην τεχνική πρόοδο, των παραρτημάτων I και V της οδηγίας 2008/121/ΕΚ του Ευρωπαϊκού Κοινοβουλίου και του Συμβουλίου περί των ονομασιών των υφανσίμων Κείμενο που παρουσιάζει ενδιαφέρον για τον ΕΟΧ

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 198/30
            
         ΟΔΗΓΊΑ 2011/73/ΕΕ ΤΗΣ ΕΠΙΤΡΟΠΉΣ
   της 29ης Ιουλίου 2011
   για την τροποποίηση, με σκοπό την προσαρμογή στην τεχνική πρόοδο, των παραρτημάτων I και V της οδηγίας 2008/121/ΕΚ του Ευρωπαϊκού Κοινοβουλίου και του Συμβουλίου περί των ονομασιών των υφανσίμων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/121/ΕΚ του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009, περί των ονομασιών των υφανσίμων (1), και ιδίως το άρθρο 15 παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 2008/121/ΕΚ θεσπίζει τους κανόνες που διέπουν την επισήμανση ή τη σήμανση προϊόντων όσον αφορά την περιεκτικότητά τους σε υφάνσιμες ίνες, προκειμένου να εξασφαλίζεται η προστασία των συμφερόντων των καταναλωτών. Τα υφάνσιμα προϊόντα μπορούν να διατίθενται στην αγορά εντός της Ένωσης μόνο αν συμμορφώνονται με τις διατάξεις της εν λόγω οδηγίας.
            
         
               (2)
            
            
               Με βάση τις πρόσφατες διαπιστώσεις μιας τεχνικής ομάδας εργασίας, κρίνεται αναγκαίο, για την προσαρμογή της οδηγίας 2008/121/ΕΚ στην τεχνική πρόοδο, να προστεθεί η διμερής πολυπροπυλενική/πολυαμιδική ίνα στον κατάλογο ινών που παρατίθεται στα παραρτήματα I και V της εν λόγω οδηγίας.
            
         
               (3)
            
            
               Ως εκ τούτου, η οδηγία 2008/121/ΕΚ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τις οδηγίες σχετικά με τις ονομασίες και την επισήμανση των κλωστοϋφαντουργικών προϊόντων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 2008/121/ΕΚ τροποποιείται ως εξής:
   
               1)
            
            
               Στο παράρτημα I προστίθεται η ακόλουθη γραμμή 49:
               
                           «49.
                        
                        
                           Διμερής πολυπροπυλενική/πολυαμιδική ίνα
                        
                        
                           διμερής ίνα ινών που αποτελείται από 10 % έως και 25 % κατά μάζα ινίδια πολυαμιδίου ενσωματωμένα σε πολυπροπυλενική μήτρα».
                        
                     
         
               2)
            
            
               Στο παράρτημα V προστίθεται η ακόλουθη γραμμή 49:
               
                           «49.
                        
                        
                           Διμερής πολυπροπυλενική/πολυαμιδική ίνα.
                        
                        
                           1,00».
                        
                     
         Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουλίου 2012. Ανακοινώνουν αμέσως στην Επιτροπή το κείμενο των εν λόγω διατάξεων.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 29 Ιουλίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 19 της 23.1.2009, σ. 29.